
ŠAKIŲ RAJONO SAVIVALDYBĖS  TARYBA

SPRENDIMAS

DĖL ŽEMĖS SKLYPO, ESANČIO  ŠAKIŲ SENIŪNIJOJE, GIRĖNŲ KAIME, PADALINIMO IR  PASKIRTIES PAKEITIMO DETALIOJO PLANO TVIRTINIMO

2012 m. sausio 19 d. Nr. T- 7
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 3 d. 8 p., Teritorijų planavimo įstatymo (Žin., 1995,Nr.107-2391; 2004, Nr. 21-617) 4 str. 2 d. 5 p., 26  str. 4 d., rajono savivaldybės tarybos 2011 m. spalio 27 d. sprendimu Nr. T- 226 patvirtinto rajono savivaldybės tarybos veiklos reglamento 83.8 p., 83.12 p. ir Valstybinės teritorijų planavimo  ir statybos inspekcijos prie Aplinkos ministerijos Marijampolės teritorijų planavimo ir statybos  valstybinės priežiūros skyriaus 2011 m. gruodžio 15 d. Teritorijų planavimo dokumento patikrinimo aktu Nr.  TP1- 2593, n u s p r e n d ž i a,


patvirtinti Leono Baranauskio nuosavybės teise turimo 1,7057 ha žemės ūkio paskirties žemės sklypo (kadastrinis Nr. 8435/0001:447), esančio Šakių seniūnijoje, Girėnų kaime, padalinimo į dešimt 0,1451 ha, 0,1269 ha, 0,1667 ha, 0,1358 ha, 0,1459 ha, 0,1440 ha, 0,1906 ha, 0,1894 ha, 0,1908 ha, 0,2705 ha žemės sklypų, pakeičiant suformuoto 0,2705 ha žemės sklypo paskirtį į kitos paskirties žemę, nustatant inžinerinės infrastruktūros teritorijos būdą, susisiekimo ir inžinerinių tinklų koridoriams pobūdį, kitų suformuotų devynių sklypų paskirtį pakeičiant į kitos paskirties žemę, nustatant gyvenamosios  teritorijos būdą bei vienbučių ir dvibučių gyvenamųjų pastatų statybos  pobūdį, detalųjį planą (pridedama).
Meras                                                                                                   
          Juozas Bertašius

